טל אוחנה

טל אוחנה (נולדה ב-17 במרץ 1984) היא ראש מועצת ירוחם לשעבר. כלת פרס רפפורט לנשים פורצות דרך. אוחנה נולדה וגדלה בירוחם להורים ילידי מרוקו, כאחות לארבעה אחים. במהלך לימודיה היסודיים שימשה כראש מועצת התלמידים ובנעוריה כראש מועצת הנוער בירוחם. את שירותה הצבאי בצה"ל, עשתה כמפקדת צוות בבסיס חוות השומר. לאחר שירותה הצבאי למדה לתואר ראשון בסוציולוגיה ארגונית במכללת עמק יזרעאל, ולאחריו החלה לעבוד בקרן רש"י כרכזת. לאחר שחברת ההסעות של אביה נסגרה ופרנסת המשפחה נפגעה קשות, נאלצה לשוב לבית הוריה על מנת לסייע להם בפרנסתם. בהמשך למדה לתואר שני במדיניות ציבורית במרכז הבינתחומי הרצליה, עם מלגת הצטיינות. במקביל, למדה בתוכנית עמיתי "מעוז" לפיתוח מנהיגות בחברה הישראלית. במהלך לימודיה האקדמיים הייתה חברה באייסף - הקרן הבינלאומית לחינוך למצוינות חברתית ואקדמית. בשנת 2010 נבחרה לכהן כחברת מועצת העיר ירוחם. במהלך הקדנציה שימשה סגנית ראש המועצה מיכאל ביטון, וכמחזיקת תיק החינוך המקומי. בבחירות למועצה בשנת 2018, התמודדה מטעם רשימה משותפת של סיעות הבית היהודי וכולנו על ראשות המועצה מול נילי אהרון (שהתמודדה מטעם הליכוד) ואילן אלמקייס, וניצחה בבחירות. בכך הייתה לאישה הראשונה העומדת בראשות המועצה המקומית ירוחם. בשנת 2019 הוענק לאוחנה אות בן-גוריון על עשייה ציבורית ומנהיגות צעירה. בינואר 2022 מינה אותה שר התקשורת יועז הנדל, לחברה במועצה לשידורי כבלים ושידורי לוויין. המינוי עבר החלטת ממשלה לאחר שוועדת גילאור אישרה את המינוי. במאי 2022 זכתה בתואר אבירת איכות השלטון לשנת 2021. בבחירות 2024 קיבלה כ-32% מהקולות והפסידה לנילי אהרון שקיבלה מעל 52% מהקולות. בגיל 38, לאחר שהתבשרה אוחנה על ידי רופאיה כי היא סובלת מתופעת אי-ספיקה שחלתית מוקדמת, וכי אם לא תהרה במהרה היא עלולה לאבד את פוריותה, ביצעה אוחנה טיפולי פוריות קשים, וזכתה להרות וללדת בת. באפריל 2022 נישאה אוחנה לבן זוגה, צחי חכמון, אותו הכירה במהלך ההריון. אוחנה מקיימת אורח חיים דתי. מדיה וקבצים בנושא טל אוחנה בוויקישיתוף גיל לוסטיג, ‏"יצא לי להיכנס לחדר מלא גברים שחשבו שאני העוזרת של ראש המועצה, לא הסגנית", באתר ‏מאקו‏, 24 באוקטובר 2018 יעקב לוי, ההבטחה של ירוחם: יצאנו לסיבוב עם טל אוחנה, המנצחת הגדולה של הבחירות, באתר mynet‏ באר שבע, 9 בנובמבר 2018 עפרה לקס, עניין אישי והפעם עם טל אוחנה, באתר ערוץ 7, 15 בנובמבר 2018 ערן נבון, מלכת המדבר, באתר ישראל היום, 15 בנובמבר 2018 רותה קופפר, "ניסו למחוק את הזהות של ההורים שלי. אני אשא את הדגל שלהם. זה תיקון", באתר כלכליסט, 31 בדצמבר 2018 טל שניידר, ‏אפידמיולוגי עצמאי: כך קטעה ראשת מועצת ירוחם את שרשרת ההדבקה והפכה את העיר מאדומה לירוקה, באתר גלובס, 29 בספטמבר 2020 נווית זומר, "אני לא מחכה שהמדינה תביא לי. אני עוברת בעצמי דלת־דלת אצל המגזר העסקי", באתר "ידיעות אחרונות", 1 בינואר 2021 שיר זיו, טל אוחנה: "אני לא מרגישה פמיניסטית, אני בוחרת נשים לתפקידי מפתח בגלל היכולות שלהן", באתר ישראל היום, 22 ביולי 2021 מרב בטיטו, עיר ואם, באתר "ידיעות אחרונות", 7 בינואר 2022 ענת לב-אדלר, טל אוחנה:ראשת העיר ירוחם, באתר "ידיעות אחרונות", 7 במרץ 2022 זמן אמת עונה 6 | פרק 4 - בעלת הבית, סרטון בערוץ "כאן 11 - תאגיד השידור הישראלי", באתר יוטיוב (אורך: 48:07) פודקאסט "איך הצלחת" | פרק 10 - טל אוחנה, סרטון בערוץ "עידן בן אור", באתר יוטיוב (אורך: 51:23) דיאנה בחור ניר, "אני נורא משימתית, לא רואה בעיניים. אבל זה גם פתח את הלב שלי לזוגיות", באתר כלכליסט, 20 באוקטובר 2022 דויד פרץ, "היא היתה ראשת העיר המושלמת של ירוחם, בתל אביב", באתר ישראל היום, 29 בפברואר 2024 הפרק טל אוחנה ראש מועצת ירוחם: מנהיגה בלב המדבר - שופטת פורצת דרך בדימוס בפודקאסט "בובקאסט", בשירות הזרמת המוזיקה "ספוטיפיי" שוקי שדה, טרם ביצעת, באתר TheMarker‏, 7 בספטמבר 2018 טל שניידר, ‏ירוחם: לראשונה תעמוד בראשות העירייה אישה, באתר גלובס, 30 באוקטובר 2018 אוניברסיטת בן-גוריון בנגב תעניק לראשונה את 'אות בן-גוריון' לרגל חגיגות היובל לאוניברסיטה אוניברסיטת בן-גוריון, 20 בנובמבר 2019 רשימת זוכי אות אביר איכות השלטון לשנת 2021, ‏24.5.22 מהפך בירוחם: ראש המועצה טל אוחנה הפסידה לנילי אהרון, באתר ynet, 28 בפברואר 2024 תחיה ברק, טל אוחנה, ראשת העיר ירוחם: "כל החיים מלחמות - על הצדק, על הזוגיות ועל הפוריות", באתר ynet, 30 במרץ 2021 שמחה כפולה: חודש אחרי החתונה טל אוחנה ילדה בת, באתר כיפה, 25 באפריל 2022